****

**Projekt „Isikukeskse erihoolekande teenusmudeli rakendamine kohalikus omavalitsuses“.**

2019.a oktoobri lõpul allkirjastas Kohila vallavalitsus Sotsiaalkindlustusametis lepingu osalemiseks pilootprojektis „Isikukeskse erihoolekande teenusmudeli rakendamine kohalikus omavalitsuses“. Antud projekti raames katsetatakse Sotsiaalkindlustusameti ja kohaliku omavalitsuse koostöös uue isikukeskse komponendipõhise erihoolekande teenusmudeli rakendatavust omavalitsustes perioodil oktoober 2019 - detsember 2021. Eesmärgiks on katsetada psüühilise erivajadusega inimeste abistamisel teenuskomponentidel põhinevat lähenemist ja testida korraldusskeemi, kus psüühilise erivajadusega inimeste teenuste korraldaja rollis on kohalik omavalitsus. See tähendab, et projektis osalev inimene ei pea enam läbima erihoolekande teenuste vajaduse hindamist Sotsiaalkindlustusametis vaid saab seda teha oma piirkonna kohalikus omavalitsuses. Samuti pakutakse teenuseid senistest erihoolekandeteenustest paindlikumalt ja mitmekesisemalt läbi erinevate teenusekomponentide eelkõige kohapeal.

Antud teenusmudeli sihtrühmaks on **raske, sügava või püsiva kuluga psüühilise erivajadusega isikud**, kelle puhul on täidetud kõik alljärgnevad tingimused:

* isik on 16- aastane kuni vanaduspensioni ealine;
* isikul ei ole diagnoositud põhidiagnoosina dementsust ega alkoholisõltuvust;
* isik vastab ühele järgmistest tingimustest:
* isik on erihoolekandeteenusel, kuid tema abivajadus on muutunud (nt vajab vähesema toetusega teenust)
* isik ei kasuta veel erihoolekandeteenuseid, kuid on erihoolekandeteenuse järjekorras, või
* isik vajab sotsiaaltöötaja hinnangul toimetulekuks ja ühiskonnas osalemiseks või tööturule sisenemiseks toetavaid ja integreeritud teenuseid.

Kokku on projekti kaudu teenusekomponente võimalik pakkuda kuni 50. psüühilise erivajadusega isikule.

Projekti sisenemiseks ja teenusekomponentide vajaduse hindamiseks tuleb eelpool kirjeldatud tingimustele vastaval isikul või tema lähedasel pöörduda vallavalitsuse sotsiaaltöö spetsialisti poole. Spetsialist viib läbi teenusekomponentide vajaduse hindamise nii vestluste (mis võib vajadusel toimuda nii inimese kodus või mujal kokkulepitud kohas), kui olemasolevate dokumendituga tutvumise kaudu mille käigus selgub, kas inimene vajab antud projekti teenusekomponente ning millised on tema vajadused. Kui vajadus on olemas, võtab inimesega edasi ühendust juba MTÜ Kohila turvakeskuse esindaja, et koostada koos inimesega tema soove ja vajaduse arvestades juba täpsem tegevuskava ning planeerida koos sotsiaaltöö spetsialistiga just sellele inimesele kõige sobilikumad ja vajalikumad teenusekomponendid.

Projekti käigus on võimalik pakkuda inimesele järgmisi teenusekomponente:

* personaalne toetamine erinevates eluvaldkondades (näiteks haiguse ägenemisel toetus pere, raviarsti, tööandja ja kogukonnaga suhtlemisel vms)
* psühholoogiline nõustamine ja psühhoteraapia perele, pere nõustamine ja koolitus, sealhulgas kogemusnõustamine
* intervallhoid
* sotsiaalsete suhete toetamine
* taastumise ja haigusega toimetuleku toetamine
* vaimse ja motoorse võimekuse arendamine ja säilitamine
* psühholoogiline nõustamine ja psühhoteraapia, kogemusnõustamine kliendile
* riski- ja probleemse käitumise juhtimine
* füüsilise aktiivsuse alane nõustamine, toetamine ja teraapiad (nt füsioteraapia, transpordi kasutamise harjutamine jne)
* töötamise ja õppimise toetamine, sealhulgas töötamise ja hõive toetamine selleks spetsiaalselt kohandatud keskkonnas
* vaba aja ja huvitegevuse toetamine, toetamine elukoha vahetamisel ning igapäevaelu toetamine

Eelpool toodud teenusekomponente on võimalik pakkuda projektiga liitunud inimesele vajadusel terve projekti kestvuse vältel, et nende kaudu aidata kaasa inimese poolt seatud eesmärkide täitmisele.

Juhul, kui teenusekomponentide vajadust ei näe abivajav psüühikahäirega inimene ise, kuid seda vajadust tunnetavad tema lähedased, on ka neil võimalik sotsiaaltöö spetsialistiga ühendust võtta. Võimalik, et abivajajal läheb veel aega teenusekomponentide kasutamise mõttega kohanemiseks, kuid sel ajal on võimalik projekti kaudu toetada tema lähedasi. Samuti ei pea projektiga liitumiseks olema läbitud põhjalikke uuringuid psühhiaatri poolt. Piisab sellest, kui inimene on käinud arstivastuvõtul ning saanud esmase psüühilise erivajadusega seonduva diagnoosi (v.a põhidiagnoosina alkoholism või dementsus).

Projekti ja teenusekomponentide kohta rohkema info saamiseks, samuti projektiga liitumiseks palume ühendust võtta Kohila vallavalitsuse sotsiaaltöö spetsialist Triin Voodlaga, triin.voodla@kohila.ee, 55560091 või 4894789

**Teenusekomponentide hinnakiri**

Teenuskomponendid on kliendile tasuta, antud hinnakirja alusel arveldavad kohalik omavalitsus ja teenusekomponendi pakkuja.

**Baastoetuse komponendid:**

MTÜ Kohila turvakeskus:

Teenuse planeerimine ja plaani elluviimise tagamine - 20,00 eur tund

Välise spetsialisti konsultatsioon teenuse planeerimiseks - 50,00 eur tund

**Lisatoetuse komponendid**

MTÜ Kohila turvakeskus:

Valdkond - Personaalne toetus

|  | Tunnihind |
| --- | --- |
| Personaalne toetamine erinevates eluvaldkondades | 35,00 eur |

Valdkond - Pere toetamine

|  | Tunnihind |
| --- | --- |
|  Psühholoogiline nõustamine ja psühhoteraapia perele | Individuaalne - 50,00 eurGrupihind - 40,00 eur isik (grupp 5 inimest) |
| Pere nõustamine ja koolitus | Individuaalne - 50,00 eurGrupihind - 40,00 eur isik (grupp 5 inimest) |
| Kogemusnõustamine perele | Individuaalne - 35,00 eurGrupihind - 20,00 eur isik (grupp 8 inimest) |
| Intervallhoid | Individuaalne - 10,00 eur tund Grupihind 84,00 eur isik (12h), (grupp 5 inimest) |

Valdkond - Sotsiaalsed suhted

|  | Tunnihind |
| --- | --- |
| Sotsiaalsete suhete toetamine | Individuaalne - 35,00 eurGrupihind - 20,00 eur isik (grupp 8 inimest) |

Valdkond - Vaimne heaolu

| Teenuskomponendi nimetus | Tunnihind |
| --- | --- |
| Taastumise ja haigusega toimetuleku toetamine | Individuaalne - 40,00 eurGrupihind - 12,00 eur isik (grupp 8 inimest) |
| Vaimse ja motoorse võimekuse arendamine ja säilitamine | Individuaalne - 50,00 eur Grupihind - 20,00 eur isik (grupp 8 inimest) |
| Psühholoogiline nõustamine ja psühhoteraapia | Individuaalne - 50,00 eurGrupihind - 40,00 eur isik (grupp 5 inimest) |
| Kogemusnõustamine | Individuaalne - 35,00 eurGrupihind - 30,00 eur isik (grupp 5 inimest) |
| Riski - ja probleemse käitumise juhtimine | Individuaalne - 50,00 eur |

Valdkond - Füüsiline tervis

|  | Tunnihind |
| --- | --- |
| Füüsilise tervise alane nõustamine ja toetus | Individuaalne - 20,00 eur Grupihind - 10,00 eur isik (grupp 10 inimest) |
| Füüsilise aktiivsuse toetamine | Individuaalne - 20,00 eurGrupihind - 10,00 eur isik (grupp10 inimest) |
| Teraapiad füüsilise tervise toetamiseks | Individuaalne - 50,00 eur Grupihind - 30,00 eur isik (grupp 6 inimest) |
| Liikumine eluruumides | Individuaalne - 10,00 eur |
| Liikumine väljaspool eluruume | Individuaalne - 20,00 eur |

Valdkond - Hõivatus

| Teenuskomponendi nimetus  | Tunnihind |
| --- | --- |
| Töötamise toetamine | Individuaalne - 27,00 eurGrupihind - 12 eur isik (grupp 5 inimest)  |
| Töö- või rakendustegevuse toetamine spetsiaalselt kohandatud keskkonnas | Grupihind - 10,00 eur isik (grupp 5 inimest ja kuni 5h töötamist) |
| Õppimise toetamine | Individuaalne - 25,00 eur |
| Rakendus kogukonnas | Individuaalne - 10,00 eur |

Valdkond- Vaba aeg ja huvitegevus

|  | Tunnihind |
| --- | --- |
| Vaba aja ja huvitegevuse toetamine | Individuaalne - 15,00 eur Grupihind -6,00 eur isik (grupp 10 inimest) |

Valdkond - Eluase

|  | Tunnihind |
| --- | --- |
| Toetus elukoha vahetusel | Individuaalne - 20,00 eur |

Valdkond - Igapäevaeluga toimetulek

|  | Tunnihind |
| --- | --- |
| Igapäevaelu toetamine | Individuaalne - 15,00 eur Grupihind - 10,00 eur isik (grupp 3 inimest) |
| Ettevalmistus iseseisvumiseks | Individuaalne - 15,00 eurGrupihind -10,00 eur isik (grupp 3 inimest) |

Värska südamekodu:

• Liikumine eluruumides – 8 eurot tund

• Liikumine väljaspool eluruume – 5 eurot tund

• Igapäevaelu toetamine – 6 eurot tund

• Vaba aja ja huvitegevuse toetamine – 8 eurot tund